section_heading: Pogrešna predodžba boja
paragraph_text: Mehanizam je u biti jednostavan - mozak stavlja boje u kontekst, što je logično (prepoznat će boju objekta i ako je on u sjeni i ako je na svjetlu). Zato mozak u Adelsonovoj varci uzima u obzir sjenu koja prekriva polje B i prema tome određuje koje je to polje boje. Na desnoj slici čini se kako boja pravokutnika prelazi iz svjetlije u tamniju jer mozak (ponovno) uspoređuje taj pravokutnik s okolinom (koja prelazi iz tamnije u svjetliju).